Ek is gebore en het skoolgegaan in Kroonstad. Ek het grootgeword in die NG-Kerk en het in 1988 ’n Gereformeerde lidmaat van Die Gereformeerde Kerk Roodepoort geword. Vanaf 2002 is ek in Die Gereformeerde Kerk Randburg en ek is dankbaar vir die pad wat die Here met my loop. Ek is op kontrak aangestel as ’n databasis administrateur by EOH (IT maatskappy) in Centurion.
My belangstellings? Seker maar: Kinders, Studente en mense! Ek is baie lief vir musiek: Vrolik, van ligte klassiek tot Beethoven. Ek lees soms ’n biografie, het jare aan ’n leeskring hier en in die Kaap behoort, geniet goeie romans soos dié van Francine Rivers en lees gereeld koerant en kerklike tydskrifte en geestelike boeke vir Bybelstudie.
Behoort nog al die tyd aan ons Vrouediensgroep en doen wat ’n mens kan vir Diepsloot se Kleuterskool.